ຈີນສະເໜີໃຫ້ເງິນລາງວັນ ແກ່ຜູ້ທີ່ສາມາດໃຫ້ເບາະແສ ກ່ຽວກັບການຈຸດໄຟເຜົາຕົວເອງ
ມີ​ຊາວ​ທິ​ເບ​ດຢ່າງ​ນ້ອຍ 3 ຄົນ ທີ່​ໄດ້​ຈຸດ​ໄຟ​ເຜົາ​ຕົນ​ເອງ ​ເພື່ອປະ​ທ້ວງການ​ປົກຄອງ​ ​ແລະ​ນະ​ໂຍບາຍ​ຂອງ​ລັດຖະບາ​ນຈີນ ​ໃນ​ໄລຍະ 5 ມື້ ຜ່ານມາ​ນີ້.
ທາງການຈີນໄດ້ສະເໜີໃຫ້ເງິນລາງວັນ ໃນຄວາມພະຍາຍາມ ເພື່ອຍຸດຕິການເຜົາຕົວເອງຕາຍ ໃນການປະທ້ວງນະໂຍບາຍ ຂອງຈີນຂອງພວກຊົນເຜົ່າທິເບດ ເຈົ້າໜ້າທີ່ໃນເຂດກໍາແພງນະຄອນ Kanlho ໄດ້ປະກາດໃນວັນ ພຸດວານນີ້ ໃຫ້ເງິນລາງວັນຈໍານວນ $8,000 ແກ່ຜູ້ໃດກໍຕາມທີ່ ສາມາດໃຫ້ເບາະແສແລະຂໍ້ມູນຕ່າງໆກ່ຽວກັບພວກທີ່ວາງແຜນ ທີ່ຈະຈຸດໄຟເຜົາຕົນເອງນັ້ນ ຄໍາປະກາດດັ່ງກ່າວຍັງໃຫ້ຄໍາໝັ້ນ ສັນຍາວ່າ ຈະມອບເງິນລາງວັນ ອີກ $30,000 ນັ້ນ ແກ່ຜູ້ທີ່ສາ ມາດໃຫ້ເບາະແສທີ່ໜັກແໜ້ນແລະເຊື່ອຖືໄດ້ ກ່ຽວກັບພວກຈຸດ ໄຟເຜົາຕົນເອງ ເທື່ອຫລ້າສຸດ ໃນອາທິດນີ້ ມີຊາວທິເບດຢ່າງນ້ອຍ 3 ຄົນທີ່ໄດ້ຈຸດໄຟເຜົາຕົນເອງ ເພື່ອ ປະທ້ວງການປົກຄອງຂອງຈີນແລະນະໂຍບາຍຂອງລັດຖະບານຈີນ ໃນໄລຍະ 5 ມື້ຜ່ານ ມານີ້ ແລະມີ 6 ຄົນແລ້ວເສຍຊີວິດ ຍ້ອນຈຸດໄຟເຜົາຕົນເອງ ໃນເດືອນນີ້ ຈີນໄດ້ກ່າວຫາ ຊາວທິເບດພັດຖິ່ນ ຕະຫລອດມາວ່າ ຈຸດໄຟເຜົາຕົນເອງເພື່ອໃຫ້ເປັນພາກ ສ່ວນນຶ່ງຂອງການຕໍ່ສູ້ເພື່ອ ແຍກດິນແດນ ແລະປະນາມເຂົາເຈົ້າວ່າເປັນພວກກໍ່ການຮ້າຍ ໃນວັນພຸດວານນີ້ ໂຄສົກກະຊວງການຕ່າງປະເທດຈີນ ທ່ານ Hong Lei ໄດ້ກ່າວຫາອົງດາໄລ ລາມະ ອີກຄັ້ງນຶ່ງວ່າ ຍຸຍົງສົ່ງເສີມໃຫ້ຊາວທິເບດທໍາການປະທ້ວງແບບເຖິງຕາຍນີ້ ໂດຍກ່າວວ່າ ອົງດາໄລ ລາມະແລະລັດຖະບານທິເບດພັດຖິ່ນ ກ່າວວ່າ ພວກຕົນຄັດຄ້ານຕໍ່ວິທີການໃຊ້ຄວາມຮຸນແຮງທຸກຢ່າງ